Ο **Φλόριαν Ρίχαρντ Βίρτς** (γερμανικά: *Florian Richard Wirtz*) (3 Μαΐου 2003) είναι Γερμανός ποδοσφαιριστής, ο οποίος αγωνίζεται ως μεσοεπιθετικός για τη Μπάγερ Λεβερκούζεν.

Σταδιοδρομία σε συλλόγους
-------------------------

Ο Βιρτς θεωρήθηκε ως ένα μεγάλο επερχόμενο ταλέντο στο γερμανικό ποδόσφαιρο και εντάχθηκε στην ομάδα νέων της ΦΚ Κολωνία το 2010, όπου παρέμεινε μέχρι την απόκτησή του από τη Μπάγερ Λεβερκούζεν τον Ιανουάριο του 2020. Αφού εντυπωσίασε με την ομάδα κάτω των 17 ετών, ο Βιρτς έκανε το ντεμπούτο του με την πρώτη ομάδα στη Μπούντεσλιγκα στις 18 Μαΐου, ξεκινώντας βασικός σε έναν εκτός έδρας αγώνα εναντίον της Βέρντερ Βρέμης. Με αυτόν τον τρόπο, προσπέρασε τον Κάι Χάβερτς ως τον νεότερο παίκτη της Λεβερκούζεν στο πρωτάθλημα, σε ηλικία 17 ετών και 15 ημερών. Στις 6 Ιουνίου, ο Βιρτς πέτυχε το πρώτο του γκολ για τη Λεβερκούζεν, στο 89ο λεπτό της εντός έδρας ήττας με 2-4 από τη Μπάγερν Μονάχου, καθιστώντας τον τον νεότερο σκόρερ στην ιστορία της Μπούντεσλιγκα, σε ηλικία 17 ετών και 34 ημερών. Αυτό το ρεκόρ ξεπεράστηκε αργότερα από τον Γιουσουφά Μουκοκό λιγότερο από ένα χρόνο αργότερα, σε ηλικία 16 ετών και 28 ημερών.

Ο Βιρτς υπέγραψε επέκταση συμβολαίου με το σύλλογο στις 23 Δεκεμβρίου 2020, με ισχύ έως το 2023. Στις 19 Ιανουαρίου 2021, σημείωσε το νικητήριο γκολ στο 80ο λεπτό της εντός έδρας νίκης της Λεβερκούζεν με 2-1 επί της Μπορούσια Ντόρτμουντ. Ο Βιρτς πέτυχε το πέμπτο γκολ της καριέρας του στην Μπούντεσλιγκα στη νίκη με 5-2 εναντίον της Στουτγκάρδης στις 6 Φεβρουαρίου, και έγινε ο πρώτος παίκτης στην ιστορία του πρωταθλήματος που έφτασε σε αυτό το ορόσημο πριν κλείσει τα δεκαοκτώ του χρόνια.

Εθνική ομάδα
------------

Ο Βιρτς αγωνίστηκε με τις «μικρές» Εθνικές Γερμανίας Κ15, Κ16, Κ17 και Κ21.

Ο Βιρτς έλαβε την πρώτη του κλήση στην Εθνική Γερμανίας ανδρών για τα προκριματικά του Παγκοσμίου Κυπέλλου 2022 τον Μάρτιο του 2021  Έκανε το ντεμπούτο του στις 2 Σεπτεμβρίου, στην εκτός έδρας νίκη με 2-0 εναντίον του Λιχτενστάιν, όπου αντικατέστησε τον Γιόσουα Κίμιχ στο 82ο λεπτό.

Διακρίσεις
----------

### Διεθνείς

**Γερμανία Κ21**

* Ευρωπαϊκό Πρωτάθλημα Κ21: 2021

Παραπομπές
----------

1. ↑  782525. Ανακτήθηκε στις 22  Απριλίου 2022.
2. ↑  «Florian Wirtz: Who is Bayer Leverkusen's new wonderkid and youngest-ever debutant?». *Bundesliga*. 22 Μαΐου 2020.. Ανακτήθηκε στις 5 Μαρτίου 2021.
3. ↑  «Germany » Bundesliga 2019/2020 » 26. Round » Werder Bremen – Bayer Leverkusen». *WorldFootball.net*. 18 Μαΐου 2020. Ανακτήθηκε στις 18 Μαΐου 2020.
4. ↑  «Florian Wirtz replaces Kai Havertz as Bayer Leverkusen's youngest ever player». *Μπούντεσλιγκα* (Deutsche Fußball Liga). 18 Μαΐου 2020.. Ανακτήθηκε στις 18 Μαΐου 2020.
5. ↑  «Auch Leverkusen kein Hindernis: Bayern marschiert weiter zum Titel» (στα γερμανικά). *kicker*. 6 Ιουνίου 2020.. Ανακτήθηκε στις 6 Ιουνίου 2020.
6. ↑  «Youssoufa Moukoko becomes youngest ever Bundesliga scorer for Borussia Dortmund against Union Berlin». *Μπούντεσλιγκα*. 18 Δεκεμβρίου 2020.. Ανακτήθηκε στις 18 Δεκεμβρίου 2020.
7. ↑  «Florian Wirtz extends contract to 2023». Bayer 04 Leverkusen. 23 Δεκεμβρίου 2020.. Ανακτήθηκε στις 5 Μαρτίου 2021.
8. ↑  «Florian Wirtz fires Bayer Leverkusen back to winning ways against Borussia Dortmund». *Μπούντεσλιγκα*. 19 Ιανουαρίου 2021.. Ανακτήθηκε στις 19 Ιανουαρίου 2021.
9. ↑  «Florian Wirtz continues to rewrite Bundesliga history for Bayer Leverkusen». *Μπούντεσλιγκα*. 6 Φεβρουαρίου 2021.. Ανακτήθηκε στις 5 Μαρτίου 2021.
10. ↑  «National team career». *transfermarkt.com*.
11. ↑  «START INS EM-JAHR: MUSIALA UND WIRTZ ERSTMALS IM DFB-TEAM». dfb.de.. Ανακτήθηκε στις 25 Μαρτίου 2021.
12. ↑  «Liechtenstein v Germany game report». FIFA. 2 Σεπτεμβρίου 2021.

Εξωτερικοί σύνδεσμοι
--------------------

* Προφίλ στο Transfermarkt.com
* (Αγγλικά) Προφίλ Φλόριαν Βιρτς στο Soccerway
* (Γαλλικά) «Προφίλ του Φλόριαν Βιρτς». *footballdatabase.eu*.